VIIENDA KOOSSEISU

OTSUS

Haapsalu,			22. detsember 2006 nr 92

Vara võõrandamine otsustuskorras
(Õhtu kallas 27, Haapsalu)

Võttes aluseks üürnike avaldused ja erastatavate eluruumide hindamise komisjoni otsuse alusel koostatud korteriomandite hindamise aktid ning juhindudes eluruumide erastamise seaduse § 22 lg 12, Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, § 22 lg 1 p 37, § 23, Haapsalu põhimääruse § 12 lg 1 p 43, § 54 lg 3, § 62 ning haldusmenetluse seadusest, Haapsalu Linnavolikogu otsustab:

1.	Müüa üürnikele üürilepingutega koormatud kinnistu asukohaga Õhtu kallas 27, Haapsalu, Läänemaa, katastriüksuse nr 18301:006:0027, katastriüksuse pindalaga 963 m2, maa sihtotstarbega väikeelamumaa ja maa maksustamishinnaga 115 600 Eesti krooni, kogumaksumusega 124 655 Eesti krooni järgmiste korteriomanditena:

1.1. 644/1118 mõttelist osa maatükist ja ehitistest ning reaalosana korter nr 1, üldpinnaga 64,4 m2 (kinnistusregistriosa nr 2263632), hinnaga 71 816 (seitsekümmend üks tuhat kaheksasada kuusteist) Eesti krooni Maret Aavik´ule (Õhtu kallas 27-1, 90504 Haapsalu).
1.2. 253/1118 mõttelist osa maatükist ja ehitistest ning reaalosana korter nr 2, üldpinnaga 25,3 m2 (kinnistusregistriosa nr 2263732), hinnaga 28 249 (kakskümmend kaheksa tuhat kakssada nelikümmend üheksa) Eesti krooni Lüüli Jutt´ile (Õhtu kallas 27-2, 90504 Haapsalu).
1.3. 221/1118 mõttelist osa maatükist ja ehitistest ning reaalosana korter nr 3, üldpinnaga 22,1 m2 (kinnistusregistriosa nr 2263832), hinnaga 24 590 (kakskümmend neli tuhat viissada üheksakümmend) Eesti krooni Toivo Uussaar´ele (Õhtu kallas 27-3, 90504 Haapsalu).

2. Korteriomandi ostuhind Eesti kroonides tuleb punktides 1.1 – 1.3 nimetatud Ostjatel tasuda ja kanda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 (kolme) pangapäeva jooksul peale ostu-müügilepingu sõlmimist. Korteriomandi notariaalne ostu-müügileping tuleb Ostjatel sõlmida 6 (kuue) kuu jooksul otsuse Ostjatele teatavakstegemisest, s.t 6 (kuue) kuu jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel otsuse p 1.1 – 1.3 nimetatud Ostjate poolt kuulub otsus Haapsalu Linnavolikogu poolt osaliselt või tervikuna kehtetuks tunnistamisele vastava otsuse tegemise teel.

3.	Notaritasu korteriomandi ostu-müügilepingu vormistamise eest maksavad korteriomandi Ostjad.

4.	Volitada Haapsalu linna nimel ostu-müügilepingutele alla kirjutama maaregistri spetsialist Marju Viira.

5.	Linnavolikogu kantseleil korraldada otsusest väljakirjutuste tegemine vastavalt Ostjate arvule selliselt, et igale Ostjale saab teatavaks teha ainult teda puudutava otsuse osa. Ostjaid teavitada Ostjale väljakirjutuse koopia väljastamisega posti teel tähtkirjaga.

6.	Otsus jõustub teatavakstegemisest.

7.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees